Diari Oficial de la Generalitat Valenciana


Sumari del DOGV 9280, del 17-02-2022 (2022/746)

ACORD de 19 de gener de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Encarnación García García.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9280

Data del DOGV
:   17-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/746


Data del document
:   19-01-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de gener de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Encarnación García García. [2022/746]  
Núm. d'expedient: EIP 328/2018.  
Causant: Encarnación García García. DNI \*\*\*\*127\*\*.  
Lloc i data de la defunció: València, 13 de juny de 2007.  
Últim domicili: València.  
  
Antecedents de fet  
La Conselleria d'Hisenda i Model Econòmic té coneixement, mitjançant escrit presentat per l'Ajuntament de Montcada, de la defunció d'Encarnación García García i Ana María García García. S'hi comunica ordre d'execució de l'immoble titularitat d'ambdues.  
  
Encarnación García García va faltar el 13 de juny de 2007, sense haver atorgat testament. En la documentació que s'adjunta s'acredita l'empadronament d'Encarnación García García en un primer moment a l'Ajuntament de Montcada, i canvia posteriorment al de València.  
  
Igualment s'adjunten renúncies a la seua herència.  
Amb data 26 de juny de 2018, el director general de Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat, previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 17 de agost de 2018, el director general del Sector Públic, Model Econòmic i Patrimoni va signar resolució de finalització d'investigació i incoació de l'expedient de declaració administrativa d'hereus abintestat de la causant adés indicada, que es publicà en el DOGV de 15 d'octubre de 2018, i s'exposà al tauler d'edictes de l'Ajuntament de Montcada del 19 de setembre al 19 d'octubre de 2018.  
  
De les actuacions dutes a terme per aquesta direcció general es constata que Ana María García García mor en estat de vídua el 24 de gener de 1981. El certificat de defunció indica que és filla de Francisco i Mariana, mentre que en el d'Encarnación García García consta que ho és de Manuel i Mariana; del que es desprén que eren germanes de mare.  
  
Ana María García García mor sense atorgar testament, no constant l'existència de persones amb dret a heretar, la seua germana resultaria hereua forçosa per aplicació de l'article 950 del Codi Civil. No consta acceptació ni renúncia a l'herència per part d'aquesta última, per la qual cosa els seus drets passarien als seus hereus, en aquest cas la Generalitat Valenciana d'acord amb l'article 1006 del Codi Civil.  
Amb data 4 de novembre de 2021, es remet a l'Advocacia General de la Generalitat proposada d'acceptació de l'herència per a emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 30 de novembre de 2021, es rep informe, en la consideració jurídica tercera del qual s'estableix que si bé s'ha seguit la tramitació prevista en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, tenint en compte que l'acord d'incoació és de data 17 d'agost de 2018, segons el que es disposa en l'article 6.1 del citat decret, el procediment ha caducat.  
  
  
Amb data 14 de gener de 2022, es dicta resolució de caducitat del procediment de referència.  
  
No constant-hi més persones amb dret a heretar i complint-se la resta de requisits exigits per la normativa aplicable, escau iniciar expedient d'herència intestada.  
  
Fonaments de dret  
En compliment del previst en l'article 71.1.c del a Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereva abintestada de Dª Encarnación García García, per no haver-se produït la prescripció.  
  
Segon  
Incorporar els actes i tràmits el contingut dels quals s'haguera mantingut igual de no haver-se produït la caducitat.  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili del a causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns dels causants, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 19 de gener de 2022.- La directora general del Sector Públic i Patrimoni: Isabel Castelló García.